system
Răspunde în limba română, în stilul Wikipedia, cat mai corect gramatical.
user
Spune-mi câteva lucruri despre Ghidfalău, Covasna.
assistant
Ghidfalău (în ) este satul de reședință al comunei cu același nume din județul Covasna, Transilvania, România.

Așezare 
Localitatea Ghidfalău este situată în nord-vestul județului Covasna, în Depresiunea Sfântu Gheorghe, pe malul stâng al Oltului, la poalele sud-vestice ale Munților Bodoc, la o altitudine de 550 m. pe Drumul Județean 121A, Angheluș - Ghidfalău - Valea Crișului.

Scurt istoric 
Cercetările arheologice facute sistematic în anii 1949 - 1950 de către un colectiv al Academiei Române condus de Kurt Horedt, pe malul stâng al Oltului, în locul numit "Bedeháza", au descoperit o așezare neolitică aparținând culturii Starcevo-Criș ce conținea un mormânt și mai multe materiale din epoca bronzului aparținând culturii Wietenberg. Din epoca dacică s-au descoperit 47 de gropi  de formă circulară, două depozite de vase (unul format din 5 vase întregi, lucrate cu mâna sau la roată iar celălalt din vase lucrate cu mâna) și mai multe bordeie, în unul din acestea găsindu-se un denar roman republican din anul 104 a. Ch. Pe locul numit "Șanțul Adânc" (Mélyárok) s-a găsit o lance de fier și fragmente ceramice aparținând unei așezări din secolul al IV-lea. Din locuri neprecizate provin mai multe fragmente de vase din prima epocă a fierului, și trei denari de argint, republicani, unul fiind de la Caesar. Prima atestare documentară datează din anul 1332.

Economie 
Economia localității este una predominant agricolă, bazată pe cultivarea plantelor și creșterea animalelor. Un rol minor în activitatea localnicilor îl constituie comerțul cu produse agricole și agro-turismul.

Monumente 
 Biserica Reformată din Ghidfalău (sec. XIII-XVII, transformată în anul 1787), cu zid de incintă cu turn și poartă (secolul al XV-lea). Ansamblul bisericii reformate are statut de monument istoric.

Bibliografie 
 Județul Covasna, Monografie, Stanca C. Gitta R. Ed. Sport Turism București 1980
 Repertoriul Arheologic al jud. Covasna, Cavriuc V. ISBN 973-0-00-735-7
 Județul Covasna, Pisota I. Mihai E. Ivănescu M. Ed. Academiei RSR București 1975

Legături externe
Informații despre fortificația din localitate

Note

Imagini

Ghidfalău, Ghidfalău